| Siurenaspranc. *Suresnes* |
| --- |
|        |
| *Rytiniai miesto kvartalai. Horizonte matosi Paryžiaus daugiaaukščiai su iškilusiu Eifelio bokštu.* |
|  |
| 

SiurenasSiurenas

48°52′0″ š. pl. 2°14′0″ r. ilg.﻿ / ﻿48.86667°š. pl. 2.23333°r. ilg.﻿ / 48.86667; 2.23333﻿ (Siurenas)Koordinatės: 48°52′0″ š. pl. 2°14′0″ r. ilg.﻿ / ﻿48.86667°š. pl. 2.23333°r. ilg.﻿ / 48.86667; 2.23333﻿ (Siurenas) |
|  |
| Laiko juosta: (UTC+1)------ vasaros: (UTC+2) |
|  |
| **Valstybė** | Prancūzijos vėliava Prancūzija |
| **Regionas** | Il de Fransas |
| **Komuna** | Didžiojo Paryžiaus aglomeracija |
| **Kantonas** | Nanteras-2 |
| **Apskritis** | Nantero |
| **Departamentas** | Aukštutinė Sena |
|  |
| **Gyventojų** (2014) | 48 526  |
| **Plotas** | 3,79 km² |
| **Tankumas** (2014) | 12 804 žm./km² |
|  |
| **Tinklalapis** | www.suresnes.fr |
|  **Vikiteka** | Siurenas |

**Siurenas** (pranc. *Suresnes*) – Prancūzijos miestas Il de Franso regione. Administraciškai priklauso Aukštutinės Senos departamento Nantero apskrities Nanteras-2 kantonui. Įeina į Didžiojo Paryžiaus aglomeracijos sudėtį, nuo Prancūzijos sostinės centro nutolęs 12 km.

Jau nuo XIX a. miestas vystosi kaip pramoninis, šiuo metu įvardijamas kaip viena iš tankiausiai gyvenamų gyvenviečių Europoje. Vyrauja daugiaukščiai, nors išliko ir vienai šeimai skirtų namukų rajonas. Nepaisant industrinio charakterio Siurenas garsėja ir kultūros įstaigomis – nedideliame mieste veikia profesionalus teatras (pranc. *Théâtre Jean-Vilar*) ir kt. organizacijos.

Istorija
--------

Buvęs Lietuvos–Lenkijos valdovas ir Prancūzijos karalius Henrikas Valua su Siureno vienuoliais. (Vitražas miesto parapijinėje bažnyčioje (pranc. *Église du Cœur-Immaculé-de-Marie de Suresnes*))
Miestas išsidėstęs ant *Mont Valérien* kalvos, šioje vietoje dar keltai buvo įsirengę šventvietę. Jo pavadinimas pirmąkart buvo užrašytas lotyniškai – lot. *Surisnæ*. 918 m. Prancūzijos karalius Karolis III Naivusis šią vietovę dovanojo Sen Žermen de Prė abatijos globėjui Paryžiaus grafui Robertui. 1593 m. Siurene karalius Henrikas IV Burbonas pasakė savo žinomą kalbą susirinkusiems Katalikų lygos (pranc. *Ligue catholique*) nariams.

1844 m. pastatyti galingi gynybiniai įtvirtinimai, žinomi *Fort du Mont-Valérien* vardu. Pirmojo pasaulinio karo metu Siurenas tapo rankinių granatų gamybos centru. Dar 1898 m. mieste įsikūrė automobilių gamintoja *Darracq*, kurią 1935 m. nupirko *Talbot–Lago* (vėliau pasižymėjusi mašinų Formulei 1 gamyboje). Ilgametis miesto meras Henri Sellier (valdė 1919–1941 m.) pastatė nebrangiai nuomojamų butų rajoną, kuris išliko ir yra saugomas valstybės kaip istorijos paminklas. Antrojo pasaulinio karo metais okupacinė nacistinės Vokietijos kariuomenė tvirtovę naudojo Pasipriešinimo kovotojams kalinti. Pokaryje šioje vietoje buvo pastatytas paminklas, kasmet birželio 18 d. vyksta tų įvykių atminimo ceremonija.

Miestų partnerystė
------------------

Miestai, su kuriais Siurenas yra užmezgęs partnerystės ryšius:

* Jungtinė Karalystė Haknis, Jungtinė Karalystė (nuo 1962 m.)
* Vokietija Miundenas, Vokietija (nuo 1960 m.)
* Izraelis Holonas, Izraelis (nuo 1961 m.)
* Serbija Kragujevacas, Serbija (nuo 1967 m.)
* Austrija Filachas, Austrija (nuo 1992 m.)

Išnašos
-------

1. ↑

Literatūra
----------

* *Le Patrimoine des Communes des Hauts-de-Seine.* Flohic Éditions – Charenton-le-Pont, 1993 ISBN 2-908958-95-3